CELEX: 32019D1291
Language: lt
Date: 2019-07-30 00:00:00
Title: 2019 m. liepos 30 d. Komisijos įgyvendinimo sprendimas (ES) 2019/1291 dėl Šveicarijos mokesčių zonos 2019 m. vienetinio tarifo atitikties įgyvendinimo reglamentams (ES) Nr. 390/2013 ir (ES) Nr. 391/2013 (pranešta dokumentu Nr. C(2019) 5532) (Tekstas svarbus EEE.)

1.8.2019   
               
               
                  LT
               
               
                  Europos Sąjungos oficialusis leidinys
               
               
                  L 203/8
               
            
         KOMISIJOS ĮGYVENDINIMO SPRENDIMAS (ES) 2019/1291
         2019 m. liepos 30 d.
         dėl Šveicarijos mokesčių zonos 2019 m. vienetinio tarifo atitikties įgyvendinimo reglamentams (ES) Nr. 390/2013 ir (ES) Nr. 391/2013
         
            
               (pranešta dokumentu Nr. C(2019) 5532)
            
         
         (Tekstas autentiškas tik italų, prancūzų ir vokiečių kalbomis)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į Susitarimą tarp Europos bendrijos ir Šveicarijos Konfederacijos dėl oro transporto (1) (toliau – susitarimas),
         atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 550/2004 dėl oro navigacijos paslaugų teikimo bendrame Europos danguje (paslaugų teikimo reglamentas) (2), ypač į jo 15 straipsnio 4 dalį,
         atsižvelgdama į 2013 m. gegužės 3 d. Komisijos įgyvendinimo reglamentą (ES) Nr. 391/2013, kuriuo nustatoma bendroji mokesčių už oro navigacijos paslaugas sistema (3), ypač į jo 17 straipsnio 1 dalies d punktą,
         kadangi:
         
                     (1)
                  
                  
                     Įgyvendinimo reglamentu (ES) Nr. 391/2013 nustatoma bendroji mokesčių už oro navigacijos paslaugas sistema. Bendroji mokesčių sistema yra viena iš priemonių, kuriomis siekiama pagal Europos Parlamento ir Tarybos reglamento (EB) Nr. 549/2004 (4) 11 straipsnį ir Komisijos įgyvendinimo reglamentą (ES) Nr. 390/2013 (5) parengto veiklos rezultatų plano tikslų;
                  
               
                     (2)
                  
                  
                     Komisijos įgyvendinimo sprendimu 2014/132/ES (6) nustatyti antrojo ataskaitinio laikotarpio (2015–2019 m.) visos Sąjungos tiksliniai veiklos rodikliai, įskaitant maršrutinių oro navigacijos paslaugų ekonominio efektyvumo tikslinį rodiklį, išreikštą nustatytomis tokių paslaugų teikimo vieneto sąnaudomis;
                  
               
                     (3)
                  
                  
                     pagal Įgyvendinimo reglamento (ES) Nr. 391/2013 17 straipsnio 1 dalies b ir c punktus Komisija turi įvertinti 2019 m. mokesčių zonų vienetinius tarifus, apie kuriuos valstybės narės Komisijai pranešė iki 2018 m. birželio 1 d. pagal to įgyvendinimo reglamento 9 straipsnio 1 ir 2 dalis. Atliekant tą vertinimą tikrinama minėtų vienetinių tarifų atitiktis įgyvendinimo reglamentams (ES) Nr. 390/2013 ir (ES) Nr. 391/2013;
                  
               
                     (4)
                  
                  
                     2019 m. vienetinio tarifo vertinimą Komisija atliko, padedama Eurokontrolės Veiklos rezultatų apžvalgos skyriaus bei Eurokontrolės centrinės maršruto mokesčių tarnybos, ir naudodamasi valstybių narių ir Šveicarijos iki 2018 m. lapkričio 1 d. pateiktais duomenimis ir papildoma informacija;
                  
               
                     (5)
                  
                  
                     remdamasi tuo vertinimu ir atsižvelgdama į poreikį užtikrinti Vidurio Europos funkcinio oro erdvės bloko (FABEC) tikslinių veiklos rodiklių nuoseklumą pagal Reglamento (EB) Nr. 549/2004 11 straipsnio 3 dalies c punktą, Komisija pagal Įgyvendinimo reglamento (ES) Nr. 391/2013 17 straipsnio 1 dalies d punktą ir nedarant poveikio Reglamento (EB) Nr. 550/2004 16 straipsniui nustatė, kad Šveicarijos pateiktas 2019 m. mokesčių zonų vienetinis tarifas atitinka įgyvendinimo reglamentus (ES) Nr. 390/2013 ir (ES) Nr. 391/2013;
                  
               
                     (6)
                  
                  
                     pagal Įgyvendinimo reglamento (ES) Nr. 391/2013 17 straipsnio 1 dalį vienetiniai tarifai nustatomi nacionaline valiuta. Todėl vienetiniai tarifai šiame sprendime turėtų būti nurodyti Šveicarijos frankais;
                  
               
                     (7)
                  
                  
                     Komisija apie tai informavo Šveicariją ir suteikė jai galimybę pateikti pastabas dėl šio sprendimo pagal Susitarimo 19 straipsnio 2 dalį,
                  
               PRIĖMĖ ŠĮ SPRENDIMĄ:
         
            1 straipsnis
            2019 m. Šveicarijos maršruto mokesčių zonos vienetinis tarifas – 106,33 CHF – atitinka įgyvendinimo reglamentus (ES) Nr. 390/2013 ir (ES) Nr. 391/2013.
         
         
            2 straipsnis
            Šis sprendimas skirtas Šveicarijos Konfederacijai.
         
         
            Priimta Briuselyje 2019 m. liepos 30 d.
            
               
                  Komisijos vardu
               
               Violeta BULC
               
                  Komisijos narė
               
            
         
         
            (1)  OL L 114, 2002 4 30, p. 73.
         
         
            (2)  OL L 96, 2004 3 31, p. 10.
         
         
            (3)  OL L 128, 2013 5 9, p. 31.
         
         
            (4)  2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (pagrindų reglamentas) (OL L 196, 2004 3 31, p. 1).
         
            (5)  2013 m. gegužės 3 d. Komisijos įgyvendinimo reglamentas (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas (OL L 128, 2013 5 9, p. 1).
         
            (6)  2014 m. kovo 11 d. Komisijos įgyvendinimo sprendimas 2014/132/ES, kuriuo nustatomi antrojo ataskaitinio laikotarpio (2015–2019 m.) visos Sąjungos oro eismo valdymo tinklo tiksliniai veiklos rodikliai ir įspėjamosios ribos (OL L 71, 2014 3 12, p. 20).